ഒരു ന്യൂസിലൻഡ് ദേശീയ ക്രിക്കറ്റ് താരമാണ് മാർട്ടിൻ ജെയിംസ് ഗപ്ടിൽ എന്ന മാർട്ടിൻ ഗപ്റ്റിൽ. . 2009ൽ വെസ്റ്റ് ഇൻഡീസിനെതിരെ ഓക്ലൻഡിൽ നടന്ന ഏകദിന മൽസരത്തിലാണ് ഗപ്റ്റിൽ ന്യൂസിലന്റിനായി അരങ്ങേറുന്നത് . അരങ്ങേറ്റ മൽസരത്തിൽ തന്നെ സെഞ്ചുറി നേടാൻ ഗപ്റ്റിലിനു കഴിഞ്ഞു. ന്യൂസിലൻഡിനു വേണ്ടി ഏകദിന ക്രിക്കറ്റിൽ ഏറ്റവും ഉയർന്ന സ്കോർ നേടിയ താരമാണ് മാർട്ടിൻ ഗപ്ടിൽ.2015 ക്രിക്കറ്റ് ലോകകപ്പിൽ വെല്ലിംഗ്ടൺ റീജിയണൽ സ്റ്റേഡിയത്തിൽ നടന്ന ക്വാർട്ടർ ഫൈനൽ മൽസരത്തിൽ വെസ്റ്റിൻഡീസിനെതിരെ പുറത്താകാതെ 237 റൺസ് നേടിയായിരുന്നു അദ്ദേഹം ഈ നേട്ടം കൈവരിച്ചത് .ഏകദിന ക്രിക്കറ്റിലെ രണ്ടാമത്തെ ഏറ്റവും ഉയർന്ന സ്കോറും ഇതുതന്നെ. ആഭ്യന്തര ക്രിക്കറ്റിൽ ഓക്‌ലൻഡ് എയ്സസിനു വേണ്ടിയാണദ്ദേഹം കളിക്കുന്നത്.